recursal/SuperWikiNEXT-32B huggingface dataset:
**Nordic Innovation** er en nordisk organisasjon som jobber for å fremme samarbeid om handel og innovasjon på tvers av de nordiske landene. Nordic Innovation er underlagt Nordisk ministerråd, og ble stiftet for å øke nordiske bedrifters evne til konkurranse og nyskaping. Nordic Innovation holder til i OsloNordic Innovation får i stor grad sitt oppdrag av de fem nordiske næringsministrene gjennom Nordisk samarbeidsprogram for nærings- og innovasjonspolitikk. 

Nordic Innovation har i dag omkring 20 ansatte.

#### **Nordisk Senter i Oslo**

Nordic Innovation er samlokalisert med de andre nordiske organisasjonene NordForsk og Nordisk energiforskning i det som kalles Nordisk Senter. I 2016 inngikk selskapene en avtale som regulerer samarbeidet om en fellesadministrasjon.

Oppdrag
-------

Nordic Innovation jobber mot det nordiske samarbeidets visjon som er; Norden skal bli verdens mest bærekraftige og integrerte region. 

* **Et grønt Norden.**Sammen vil vi fremme en grønn omstilling av samfunnene våre og arbeide for karbonnøytralitet og en bærekraftig sirkulær og biobasert økonomi.
* **Et konkurransedyktig Norden.**Sammen vil vi fremme grønn vekst i Norden basert på kunnskap, innovasjon, mobilitet og digital integrering.
* **Et sosialt bærekraftig Norden.**Sammen vil vi fremme en inkluderende, likestilt og sammenhengende region med felles verdier og styrket kulturutveksling og velferd.

Satsingen på disse tre strategiske prioriteringene strekker seg fram til 2024.

Disse oppdragene skal bidra til å oppfylle målene i de åtte initiativene for et grønnere post-COVID-19 næringsliv 2021-2024, lansert av de nordiske nærings- og innovasjonsministrene i 2020.

De åtte nye programmene løper fra 2021 til 2024. Programmene ble vedtatt av de nordiske handels- og næringsministrene. Programmene er et resultat av politiske initiativ fra de nordiske regjeringene, og dekker et bredt spekter av temaer. De åtte programmene er:

* Artificial Intelligence and Data
* Nordic Green Mobility
* Science and Health Tech
* Smart Connectivity
* Sustainable Ocean Economy
* Sustainable Minerals
* Sustainable Construction
* Circular Business Models

Historie
--------

Nordic Innovation ble opprinnelig grunnlagt som Nordisk Industrifond 1. juli 1973 i Stockholm og var administrert av Nordisk ministerråd. Organisasjonen skulle promotere teknologisk og industriell utvikling i de nordiske landene, 

Organisasjonen flyttet til Oslo i 1986, før den endret navn til Nordic Innovation Centre etter å ha slått seg sammen med Nordforsk i 2001. Organisasjonen fikk sitt endelige navn, Nordic Innovation, i 2011.

Referanser
----------

1. ↑   GRID-ID grid.436595.8[Hentet fra Wikidata]

Eksterne lenker
---------------

* Offisielt nettsted Rediger på Wikidata
* Nordisk ministerråd

|  |  |
| --- | --- |
| Oppslagsverk/autoritetsdata | VIAF **·** Brønnøysundregistrene
 |
Fra en forestilling i Vancouver, 2005.
Yue-opera-skuespiller i kostyme
**Kantonesisk opera** (kinesisk: 廣東大戲), eller **Yue-opera** (粤剧, pinyin: *Yuèjù*, kantonesisk: *Yuut Ket*, Yale: *yut6 kek6*, peng’im: *uak8 giat8*), er en av de mange former for kinesisk opera. 

Den kalles også *Shengong-opera* 神功戲 eller *Stor-opera* 大戲.

Like som alle versjoner av kinesisk opera er den en tradisjonell kinesisk kunstform, med musikk, sang, kampkunst, akrobatikk og skuespilling. 粵劇 (*Yuèjù*) må ikke forveksles med 越劇 (*Yuèjù* – skrives annerledes med kinesiske tegn, men uttales likt på standard kinesisk), som er provinsen Zhejiangs teaterform.

Kantonesisk opera blir først og fremst oppført i Guangzhou, Guangxi, Macao og Hongkong, men også blant oversjøisk-kinesere i Singapore, Malaysia, Thailand, Frankrike, Storbritannia, Nederland, og Tyskland.

Historie
--------

De historiske røtter for den kantonesiske opera er gjenstand for drøfting. Men det er generell enighet om at den er en import fra lenger nord i Kina. Langsomt bredte kinesisk opera sørover, og sent på 1200-tallet, mot tampen av Song-dynastiets tid, var den blitt kjent i Guangdong. På 1100-tallet kjenner man at det i de offentlige teatrene i Hangzhou ble oppført fantes en teaterform som ble kalt «sørlig stil»/«sørlig drama» (kinesisk: 南戲 (kantonesisk: *Naam4 hei3*, Mandarin: *Nánxì*)) eller *Narm hei*. Hangzhou var den gang hovedstad for Song-Kina. Da mongolenes hærer invaderte, flyktet keiser Gong, kalt Zhào Xiǎn (趙顯), med hundretusener av Song-lojale kinesere inn i Guangdong-provinsen i 1276. Blant disse nykomlingene bar det også noen *Narm hei*-kunstnere fra nord. Med *narm hei* ble grunnlaget lagt for de første former for kantonesisk opera. 

Mange av de operastykker innen genren som er populære enn i dag, som *Den rosa hårnålen* og *Foryngelsen av den røde plommeblomst* stammer fra Yuan-dynastiets tid. 

Helt til inn i 1900-tallet ble alle kvinneroller fremført av menn.

Det spilles på kantonesisk‎ (og gjerne på Guangzhou-dialekten).

Eksterne lenker
---------------

* Om Yue-opera (på kinesisk) Arkivert 20. februar 2009 hos Wayback Machine.
**Enkeltpersonforetak** (**ENK**), tidligere **enkeltmannsforetak**, er en betegnelse som brukes om næringsvirksomhet drevet for en enkeltpersons regning og risiko. Enkeltpersonforetak er ikke innenfor definisjonen av et selskap, men innehaveren plikter å registrere foretaket i Foretaksregisteret i Brønnøysund dersom visse forutsetninger (for eksempel størrelse) er oppfylt. Enkeltpersonsforetak kan registreres i Enhetsregisteret, og må det for å få et organisasjonsnummer. Et enkeltpersonforetaks foretaksnavn må inneholde eierens slektsnavn (etternavn) i tillegg til en navnedel for profilering.

Innehaveren administrerer foretaket basert på lover om regnskap, arbeidsmiljø og andre relevante lover og forskrifter. Innehaveren av foretaket er fullt ut ansvarlig for dets forpliktelser, også med sin private formue. Det gjelder visse krav dersom foretaket har over 30 ansatte, blant annet under hensyn til representasjon for de ansatte i foretakets ledelse.

Eksterne lenker
---------------

* Enkeltpersonforetak – Starte og drive bedrift – Altinn Arkivert 5. april 2013 hos Wayback Machine.
* Elektronisk skjema for registrering av enkeltpersonforetak i Enhetsregisteret – Altinn Arkivert 12. november 2007 hos Wayback Machine.
* Søk etter foretak i Enhetsregisteret – Brønnøysundregistrene
* Søk i kunngjøringer om foretak – Brønnøysundregistrene

  


| * v
* d
* r
Selskapsformer i Norge |
| --- |
| 
* ADOS
* ANNA
* ANS
* AS
* ASA
* BA
* BBL
* BO
* BRL
* DA
* ENK
* ESEK
* EØFG
* FKF
* FLI
* FYLK
* GFS
* IKJP
* IKS
* KBO
* KF
* KIRK
* KOMM
* KS
* KTRF
* NUF
* OPMV
* ORGL
* PK
* PRE
* SA
* SAM
* SE
* SF
* SPA
* STAT
* STI
* SÆR
* TVAM
* UTLA
* VPFO

 |

|  |  |
| --- | --- |
| Oppslagsverk/autoritetsdata | Store norske leksikon
 |
**Ronny Støbakk** (født 11. mars 1973 i Trondheim) er en tidligere norsk fotballspiller som spilte på midtbanen i Rosenborg og Strindheim.

Trondsen begynte sin fotballkarriere i aldersbestemte klasser i Rosenborg og ble tatt ut til A-laget før 1993-sesongen. Han klarte ikke å spille seg til fast plass på laget de to sesongene han var på førstelaget og endte med 14 kamper og to mål for Rosenborg. Støbakk har en kamp i Mesterligaen, da han spilte hele kampen i 1–4-tapet for Austria Wien, 29. september 1993. Før 1995-sesongen ble han hentet av Strindheim, som nettopp hadde rykket opp i Tippeligaen. Han fikk 21 kamper og scoret ett mål for klubben, som rykket ned fra øverste nivå etter endt sesong.

Etter tre sesonger i Tippeligaen, valgte Støbakk å trappe ned på sin aktive fotballkarriere. Han har senere spilt bedriftsfotball for Svartlamoen og i lavere divisjoner for Malvik og Gimse.

Støbakk har vært vokalist og gitarist i punkbandet Hobbits. Han jobbet i 2023 som tømrer.

Meritter
--------

Rosenborg
Seriemesterskap i Tippeligaen (1)

* 1993

Referanser
----------

1. ↑
2. ↑

Eksterne lenker
---------------

* (no) Offisiell statistikk for Rosenborg Ballklub, Ronny Støbakk
* *Artikkelen mangler oppslag i Wikidata*
* *Artikkelen er ikke koblet til Wikidata*
En av Pavlovs hunder utstoppet på Pavlov-museet
**Klassisk betinging** er en type læring der et individ kobler sammen en biologisk viktig stimulus (eks. mat) med en annen stimulus (eks. lyd) som signaliserer at maten kommer.

Ivan Pavlov observerte at hunder utskilte spytt når de fikk mat i munnen, men enkelte ganger kunne andre ting utløse denne responsen. Eksempelvis kunne hunden begynne å sikle når den hørte skrittene til personen som kom med maten. Han begynte derfor med systematiske studier av hvordan slike signaler (eks. en metronomlyd) kunne begynne å utløse sikling hvis metronomlyden gjentatte ganger signaliserte mat.

I denne situasjonen kalles signalet *BS* (betinget stimulus) og mat - den stimulus som utløser sikling uten læring - kalles *US* (ubetinget stimulus). Læring vises ved at gjentatte paringer av BS + US etter hvert utløser en lært betinget respons, *BR*. I Pavlovs situasjon ligner den lærte BR den ulærte sikle-reaksjonen til mat (*UR*, ubetinget respons), selv om nærmere analyser har vist at BR både i mengde og kjemisk sammensetning ikke er identisk med UR.

De tre fasene i klassisk betinging kan illustreres slik:

* *Før læring*: US -- UR
* *Under læring*: BS - US -- UR
* *Test*: BS - BR

Merk at denne måten å gjennomføre læringseksperimentet på bare definerer hva eksperimentator (Pavlov) gjør: Stimuli presenteres på ulike måter, og så observerer man hvordan organismen reagerer. Dette skiller klassisk betinging fra operant betinging, hvor organismens respons er krevet for å få i stand læring.

Klassisk betinging ses i mange varianter. Noen ganger er den lærte reaksjonen nokså lik den ulærte (som hos Pavlovs hunder), i andre tilfeller kan den være motsatt. Dette ses eksempelvis i toleranse: Hvis en kreftpasient får morfin mot smerte (US), ses en ulært smertereduksjon (UR). Ved gjentatte injeksjoner skjer det en læring, slik at signaler på at sprøyten snart gis (BS) utløser en betinget reaksjon som er motsatt den ulærte. Slike kompenatoriske lærte reaksjoner svekker med andre ord primæreffekten av morfinen. Særlig Shepard Siegel er kjent for viktige studier på dette fenomenet.

Pavlov fant at BS bør komme like før US for at læring skal skje. Dette kalles kontiguitetsprinsippet. Senere forskning har vist at kontiguitet ikke behøver å være avgjørende. Ved etablering av smaksaversjon (eks. at rotter erfarer at mat med en spesiell smak - BS - senere etterfølges av sykdom, US) etableres selv om det er flere timer mellom BS og US. Annen forskning viser at det heller ikke er viktig at BS og US alltid presenteres sammen. Det viktige er at BS predikerer (signaliserer) US. Her har den amerikanske psykologen Robert Rescorla gjort viktige studier.

Eksterne lenker
---------------

* (en) Classical conditioning – kategori av bilder, video eller lyd på Commons Rediger på Wikidata

| * v
* d
* r
Læring |
| --- |
| Klassisk betinging **·** Operant betinging **·** Kognitiv læring **·** Sosial-kognitiv læring **·** Organisatorisk læring |

|  |  |
| --- | --- |
| Oppslagsverk/autoritetsdata | Encyclopædia Britannica **·** GND **·** LCCN **·** BBC Things
 |
**Izatullo Khayoyevitsj Khayojev**, også skrevet *Izzatullo Hayoyev*, (født 22. juni 1936, død 25. april 2015) var en tadsjikisk politiker som var Tadsjikistans første visepresident (fra desember 1990 til 25. juni 1991) og den første statsminister (fra 25. juni 1991 til 9. januar 1992). Før det var han formann i ministerrådet (tilsvarende regjeringssjef) i Den tadsjikiske sosialistiske sovjetrepublikk fra 1986 til 1990.

Biografi
--------

Han ble født 22. juni 1936 i landsbyen Khojaishok, Kulyab-regionen i Tadsjikistan. Fra 1973 til 1978 var han leder av Gorno-Badakhshan regionale eksekutivkomité, og fra 1978 til 1983 var han statsråd for kjøtt- og meieriindustrien i Tadsjikistan. Fram til 1986 var han førstesekretær for Kulyab regionale komité i kommunistpartiet i Tadsjikistan.

Fra 1986 til 1990 var han formann for Tadsjikistans ministerråd, og fra desember 1990 til juni 1991 visepresident i Tadsjikistan. Så i ytterligere seks måneder frem til januar 1992 tjente han som statsminister i landet. Etter det fikk han en ministerpost og deretter ble han stabssjef ved presidentens kontor frem til 1996, da han etter press fra Makhmud Khudoiberdjev  ble avskjediget. Han ble etterfulgt av den partipolitisk uavhengige Akbar Mirzojev

Han døde 25. april 2015 i en alder av 78. President Emomalii Rahmon uttrykte konsolanser til hans venner og familie.

Fotnoter
--------

**Type nummerering**
1. ↑  Khudoiberdjev var en militær leder som var støttespiller for president Emomalii Rahmon, men som senere ble opprørsleder.

Referanser
----------

1. ↑  «Tajikistan». Rulers.
2. ↑  «Душанбе скончался экс-председатель Совета министров Таджикистана (Tidligere leder for ministerrådet i Tadsjikistan døde i Dushanbe)» **(russisk)**. news.tj. 27. april 2015. Arkivert fra originalenBruk av `|arkiv_url=` krever at `|url=` også er angitt (hjelp) 28. april 2015.  Manglende eller tom `|url=` (hjelp); Bruk av `|besøksdato=` krever at `|url=` også er angitt. (hjelp)
**Haandbryggeriet** er et norsk ølbryggeri som ble startet i 2005. 

Haandbryggeriet produserer en rekke ølsorter som er tilgjengelig i en rekke matbutikker eller på Vinmonopolet. Bryggeriet eksporterer også mye av ølet sitt, særlig til USA.

Historie
--------

Haandbryggeriet ble startet i 2005 av Jens Maudal, Rune Eriksen, Arne Eide og Egil Hilde. Bryggeriet holdt i begynnelsen til i en nedlagt tekstilfabrikk i Drammen, i et boligfelt ikke langt unna Aass Bryggeri. I desember 2011 flyttet de til et gammel jernbaneverksted på Sundland i samme by. Selve produksjonsanlegget er kjøpt brukt i England, og har en kapasitet på ca. 900 liter pr. batch. Produksjonen i 2006 var på ca. 40 000 liter.

Øltyper
-------

Bryggeriet har sortiment på rundt 50 forskjellige øltyper, fra klassiske ølstiler, tradisjonelle øl og bær/fruktøl, til nye innovative øl og hybrider. Alle er av typen real ale, en sjeldenhet i moderne norsk ølbrygging. I tillegg til disse, som lages året rundt, har bryggeriet også rundt 10 andre typer som brygges til forskjellige årstider eller er engangsbrygg. Alle øl er ufiltrerte og ikke pasteurisert. Haandbryggeriet benytter ofte lokale og nordiske råvarer som kirsebær, bringebær, tyttebær og tindved.

Siden 2005 har en del av produksjonen vært viet fatlagring av øl, både surøl, og andre øl som porter og juleøl. I 2014 investerte bryggeriet i et Rolec Craft Brewing System, og har siden lagt til noen lager-øl i en ellers ren ale-produksjon.

Referanser
----------

1. ↑  «Arkivert kopi». Arkivert fra originalen 4. mars 2016. Besøkt 8. august 2016.
2. ↑  JOHNSEN, LARS (5. desember 2011). «Går i nye tanker». *Drammens Tidende* **(norsk)**. Besøkt 5. oktober 2023.

Eksterne lenker
---------------

* Offisielt nettsted Rediger på Wikidata

* (en) Haandbryggeriet – kategori av bilder, video eller lyd på Commons Rediger på Wikidata
* (en) Haandbryggeriet på Untappd Rediger på Wikidata
* Haandbryggeriet på Instagram Rediger på Wikidata
* Apéritif, artikkel om Haandbryggeriet[*død lenke*]
* Haandbryggeriet på RateBeer.com

|  |  |
| --- | --- |
| Oppslagsverk/autoritetsdata | Brønnøysundregistrene
 |
***Atopomagdalis*** er en slekt av snutebiller. De er middelsstore, avlange snutebiller uten skjell på kroppen.

Utseende
--------

Middelsstore, avlange, parallellsidige snutebiller. Kroppen er mørkfarget, oftest svart, gjerne med en blålig metallglans, og de mangler skjellkledning. **Hodet** er middels stort med store, flate fasettøyne og en ganske lang, tynn snute. Antennene er knebøyde, ganske slanke med en markert kølle ytterst, og sitter festet omtrent midt på snuten. **Brystskjoldet** (pronotum) er bredere enn langt, med avrundede sider, markert tilsmalnet framover, på oversiden kraftig og tett punktert. **Dekkvingene** er litt bredere enn brystskjoldet, parallellsidige, med markerte skuldre. De har sterkt markerte punktrader. **Beina** er forholdsvis korte, lårene med kraftige tenner på undersiden.

Levevis
-------

Larvene utvikler seg i død ved, som oftest like under sevjelaget på små, nylig døde grener eller kvister. De fleste nordiske artene lever på arter i rosefamilien (blant annet rogn, hagtorn, eple, pære, plomme og kirsebær) eller på furu, men en art lever også på bjørk.

Utbredelse
----------

Gruppen er utbredt i Australia.

Systematisk inndeling
---------------------

Disse billene blir ofte plassert i underfamilien Molytinae.

**Treliste**
* Ordenen biller, Coleoptera Linnaeus, 1758
	+ Underordenen Polyphaga Emery, 1886
		- Gruppen (infraorden) Cucujiformia Lameere, 1938
			* Overfamilien snutebiller, Curculionoidea Latreille, 1802
				+ Familien snutebiller, Curculionidae Latreille, 1802
					- Underfamilien **greinsnutebiller, Mesoptilinae** Lacordaire, 1863 (=Magdalinae)
						* stammen Laemosaccini Lacordaire, 1866
							+ slekten ***Atopomagdalis*** Zimmerman, 1994
								- *Atopomagdalis renoculus* Zimmerman, 1994

Eksterne lenker
---------------

* *Artikkelen er ikke koblet til Wikidata*
**Ronneby kommune** er en kommune i Blekinge län i landskapet Blekinge i Sverige. Kommunen har sjølinje mot Østersjøen. Kommunens administrasjonssenter ligger i Ronneby.

Kommunen grenser til Tingsryds, Emmaboda, Karlskrona og Karlshamns kommun. Kommunen har en liten eksklave i Karlskrona kommun med et par byer, (Skillingsboda, Lönnemåla og Stora Lönnemåla) samt det meste av innsjøene Stora Skälen og Långasjön.

Kommunen er kjent for Ronneby brunn, et stort kurbad og hotell som i dag er konferansehotell og ligger om lag to kilometer fra torget i Ronneby. Før brannen i 1959 var det Europas største trebygning, og anlegget er spesielt kjent for sin vakre park med fem temahager. Det nye hotellet, som ble tatt i bruk i 1961, har 262 dobbeltrom og konferanseforhold for 600 personer. Det eies i dag av Norlandia. 

I Kallinge, åtte kilometer nord for Ronneby ligger også regionalflyplassen Ronneby lufthavn, som er samlokalisert med Blekinge flygflottilj, også kalt F 17 Kallinge.

Tettsteder
----------

Ronneby kommune har ni tettsteder. I tabellen oppgis antall innbyggere per 31. desember 2005.

| # | Tettsted | Innbyggere |
| --- | --- | --- |
|
| 1 | **Ronneby** | 12 029 |
| 2 | Kallinge | 4 561 |
| 3 | Bräkne-Hoby | 1 689 |
| 4 | Listerby | 883 |
| 5 | Johannishus | 748 |
| 6 | Ronnebyhamn | 537 |
| 7 | Backaryd | 365 |
| 8 | Eringsboda | 299 |
| 9 | Hallabro | 254 |

Panorama over Ronneby

Referanser
----------

1. ↑  Befolkningsstatistik kvartal 3 2011 Arkivert 13. desember 2011 hos Wayback Machine.. Statistiska centralbyrån (30. september 2011). Besøkt 7. januar 2012.

Eksterne lenker
---------------

* Offisielt nettsted Rediger på Wikidata

* (en) Ronneby Municipality – kategori av bilder, video eller lyd på Commons Rediger på Wikidata

* (en) Ronneby – galleri av bilder, video eller lyd på Commons Rediger på Wikidata

  


| * v
* d
* r
Ronneby kommune i Blekinge län i Sverige |
| --- |
|  | Backaryd **·** Bräkne-Hoby **·** Eringsboda **·** Hallabro **·** Johannishus **·** Kallinge **·** Listerby **·** Ronneby **·** Ronnebyhamn |  |

| * v
* d
* r
Kommuner i Blekinge län |
| --- |
|  | 
* Karlshamn
* Karlskrona
* Olofström
* Ronneby
* Sölvesborg

 | Sveriges flagg |

|  |  |
| --- | --- |
| Oppslagsverk/autoritetsdata | Nationalencyklopedin **·** GeoNames **·** MusicBrainz
 |
***Corynodoceras*** er en slekt av snutebiller. De er middelsstore, avlange snutebiller uten skjell på kroppen.

Utseende
--------

Middelsstore, avlange, parallellsidige snutebiller. Kroppen er mørkfarget, oftest svart, gjerne med en blålig metallglans, og de mangler skjellkledning. **Hodet** er middels stort med store, flate fasettøyne og en ganske lang, tynn snute. Antennene er knebøyde, ganske slanke med en markert kølle ytterst, og sitter festet omtrent midt på snuten. **Brystskjoldet** (pronotum) er bredere enn langt, med avrundede sider, markert tilsmalnet framover, på oversiden kraftig og tett punktert. **Dekkvingene** er litt bredere enn brystskjoldet, parallellsidige, med markerte skuldre. De har sterkt markerte punktrader. **Beina** er forholdsvis korte, lårene med kraftige tenner på undersiden.

Levevis
-------

Larvene utvikler seg i død ved, som oftest like under sevjelaget på små, nylig døde grener eller kvister.

Systematisk inndeling
---------------------

Disse billene blir ofte plassert i underfamilien Molytinae.

**Treliste**
* Ordenen biller, Coleoptera Linnaeus, 1758
	+ Underordenen Polyphaga Emery, 1886
		- Gruppen (infraorden) Cucujiformia Lameere, 1938
			* Overfamilien snutebiller, Curculionoidea Latreille, 1802
				+ Familien snutebiller, Curculionidae Latreille, 1802
					- Underfamilien **greinsnutebiller, Mesoptilinae** Lacordaire, 1863 (=Magdalinae)
						* stammen **Mesoptilini** Lacordaire, 1863
							+ slekten ***Corynodoceras*** Kuschel, 1950
								- *Corynodoceras tibiale* Kuschel, 1950

Eksterne lenker
---------------

* Uk Beetles - Mesoptilinae
* *Artikkelen er ikke koblet til Wikidata*
«Minus» omdirigeres hit. For rusmiddelet, se heroin.
**Subtraksjon** er en av de grunnleggende regneartene (operasjonene) innenfor aritmetikken og kalles ofte også **minus**.

Symbolet for subtraksjon er − eller den litt kortere - i digitale sammenhenger. Tidligere var også ÷ brukt som minustegn. Den er fremdeles å finne noen steder, som f.eks. med prosenter i salgsplakater (÷25 %). Dette kan imidlertid være forvirrende fordi ÷ også brukes om divisjon (deletegn) på kalkulatorer.

Ved subtraksjon trekkes et tall (*subtrahend*) fra et annet tall (*minuend*), slik at man får en *differanse*.

Subtraksjon er ekvivalent med addisjon av et negativt tall.

Referanser
----------

1. ↑  Cajori, Florian (1993), *A history of mathematical notations (two volumes bound as one)*, Dover, ss. 242, 270–271, ISBN 9780486677668,  . Reprint of 1928 edition.

Eksterne lenker
---------------

* (en) Eric W. Weisstein, *Subtraction* i MathWorld.

| * v
* d
* r
De fire regnearter innen aritmetikken |
| --- |
| Addisjon (+) **·** Subtraksjon (−) **·** Multiplikasjon (×) **·** Divisjon ( ⁄ ) |
| Binær operasjon |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** MathWorld **·** Nationalencyklopedin **·** GND **·** LCCN **·** BNF **·** BNF (data) **·** NKC
 |
Kjøttdeig i kvern.
**Kjøttdeig** er et næringsmiddelprodukt som består av kvernet, malt eller hakket kjøtt av storfe, svin eller kylling som er delvis skåret fritt for sener og fett.

Kjøttdeig kan inneholde:

* kjøtt fra storfe, svin eller kylling
* maksimalt 14 % fett
* maksimalt 1 % salt
* maksimalt 5 % is eller isvann

Is eller isvann kan tilsettes i produksjonsprosessen for å holde temperaturen nede, og dermed begrense bakterieveksten. Kjøttdeig finnes også uten tilsatt is/vann. Temperaturen i produktet er da gjerne holdt nede ved at selve kverna holdes nedkjølt. Dette er en fremstillingsmetode som koster mer, men som også gir et produkt med høyere kvalitet. 

Det er ikke tillatt å tilsette krydder, stivelse eller isvann/is ut over 5 %. Dersom dette gjøres, kalles produktet kjøttfarse.

Referanser
----------

1. 1 2  «Hva er kjøttdeig?». *www.matprat.no* **(norsk)**. Besøkt 20. februar 2021.

Eksterne lenker
---------------

* Klikk.no, Test: Billig-kjøttdeig får terningkast seks

| * v
* d
* r
Kjøttdeig- og farseprodukter |
| --- |
| Kjøttdeig **·** Karbonadedeig **·** Kjøttfarse **·** Medister **·** Medisterfarse |

|  |  |
| --- | --- |
| Oppslagsverk/autoritetsdata | Store Danske Encyklopædi **·** GND **·** NKC
 |
**Landsorganisasjonen for Romanifolket** (LOR) er en norsk interesseorganisasjon for mennesker av romanislekt. Organisasjonen ble stiftet 25. februar 2000 i Kristiansand. LOR jobber for å spre informasjon om romanifolket og dets kultur til medlemmer og storsamfunn, samt å formidle romanifolkets opphav og historien til menneskene som ble tatt av Norsk misjon blant hjemløse.

Organisasjonen skal kjempe for romanifolkets interesser overfor myndigheter og fagpersonell. LOR har medlemmer i hele landet og regionale organisasjoner i Oslo/Viken, Telemark, Vestfold og Hordaland.

LOR samarbeidet med Lillesand by- og sjøfartsmuseum, Lillesand kommune og German Trondsen om å redde det siste huset fra de reisende/båtreisende fra den perioden de ble tvunget på land. Huset sto på Stykkene i Lillesand. Den 17. august 2022 ble huset flyttet.

Romanifolkets dag 8. april feires med flagging flere steder i landet.[]

Referanser
----------

1. ↑  «Nøkkelopplysninger fra Enhetsregisteret». Enhetsregisteret.
2. ↑  «Historisk hus på flyttefot». Lillesands-Posten. (abonnement kreves).

Eksterne lenker
---------------

* (no) Landsorganisasjonen for Romanifolket på Facebook Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** Brønnøysundregistrene
 |
**Joshua Adam Klinghoffer** (født 3. oktober 1979) er en amerikansk multiinstrumentalist, best kjent som gitarist i det amerikanske funk-rock bandet Red Hot Chili Peppers. Han erstattet i 2009 gitarist John Frusciante.

Klinghoffer har vært tilknyttet flere band gjennom årene som musiker. Sammen med Frusciante har han gitt ut flere album, og de dannet et kortvarig band ved navn Ataxia. Han har også turnert og gjort innspillinger sammen med blant annet Gnarls Barkley, PJ Harvey og Beck. I 2008 dannet Klinghoffer et nytt band ved navn Dot Hacker hvor han er låtskriver, sanger og gitarist. Dette var omtrent samtidig som John Frusiancte informerte resten av Red Hot Chili Peppers at han forlot gruppen. Klinghoffer som hadde vært en nær venn av bandet siden slutten av 90-tallet og blant annet turnert sammen med dem på slutten av deres Stadium Arcadium tour i 2007, ble spurt om å være deres nye gitarist og gikk inn i denne rollen i juli 2009. Han var med på utgivelsen av to studioalbum sammen med bandet, *I'm With You* fra 2011 og *The Getaway* fra 2016.

I 2012 ble han innlemmet i Rock and Roll Hall of Fame som medlem av Red Hot Chili Peppers, og ble med sine 32 år den yngste noensinne som ble innlemmet.

I november 2019 utga Klinghoffer et nytt soloprosjekt under navnet Pluralone. Bassist Flea fra Red Hot Chili Peppers spiller på flere av låtene. 15. desember kom nyheten at Klinghoffer sluttet som gitarist i Red Hot Chili Peppers, og at tidligere gitarist John Frusciante var tilbake i bandet for andre gang.[]

Referanser
----------

1. ↑   Tsjekkias nasjonale autoritetsdatabase, NKC-identifikator xx0149701, besøkt 10. mars 2024[Hentet fra Wikidata]

Eksterne lenker
---------------

* (en) Josh Klinghoffer – kategori av bilder, video eller lyd på Commons Rediger på Wikidata
* (en) Josh Klinghoffer på Internet Movie Database Rediger på Wikidata
* (en) Josh Klinghoffer på Discogs Rediger på Wikidata

* (en) Josh Klinghoffer på MusicBrainz Rediger på Wikidata

* (en) Josh Klinghoffer på Songkick Rediger på Wikidata

* (en) Josh Klinghoffer på Genius — sangtekster Rediger på Wikidata

* (en) Josh Klinghoffer på AllMusic Rediger på Wikidata

  


|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** ISNI **·** BNF **·** BNF (data) **·** NKC **·** MusicBrainz **·** Discogs **·** AllMusic
 |
Første side av Konføderasjonsartiklene.
**Konføderasjonsartiklene** (engelsk: *the Articles of Confederation*) var USAs første grunnlov. Den ble undertegnet i 1777 av delegater fra de tretten koloniene, og var i kraft fra 1781 til den ble erstattet av den nye grunnloven i 1789.

Konføderasjonsartiklene la opp til en svak konføderal myndighet, og artikkel to i artiklene gjorde det klart at delstatene beholdt sin «suverenitet, frihet og uavhengighet». Artikkel tre definerte målet for konføderasjonen som «delstatenes felles forsvar, tryggingen av deres friheter og deres felles og generelle velferd», mens artikkel seks gjorde det klart at delstatene ikke uten samtykke fra kongressen kunne føre utenrikspolitikk.

Konføderasjonen hadde en kongress med ett kammer, der hver delstat hadde to til syv representanter. Konføderasjonens president var lederen av kongressen, men hadde ingen utøvende makt. Det var heller ikke noe konføderalt domstolsvesen. Delstatene hadde forpliktet seg til å implementere vedtak i kongressen, men kongressen hadde ingen makt til å gjennomføre vedtak på egen hånd.

Blant de viktigste resultater av konføderasjonen var *Northwest Ordinance* (1787), der delstatene gav opp sine territoriale krav i området øst for Mississippi. Dette gjorde at disse landområdene senere kunne tre inn i unionen som egne delstater.

Kilder
------

* Christiansen, Per (7. mars 2006). «Konføderasjonsartiklene» (.doc). Besøkt 23. oktober 2010. [*død lenke*]

Eksterne lenker
---------------

* (en) Articles of Confederation and Perpetual Union – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** VIAF **·** GND **·** LCCN
 |
**Barry Eisler** (født 1964 i New Jersey, USA) er en amerikansk forfatter.

Eisler er utdannet ved Cornell Law School. Etter utdannelsen arbeidet han fra 1989 i tre år for den amerikanske statsadministrasjonen. På forskjellige tidspunkter har han opplyst henholdsvis at han «var lønnet av» USAs utenriksdepartement eller at han arbeidet for CIA. Deretter arbeidet han i omkring 10 år som jurist med internasjonal lov. I denne perioden arbeidet han blant annet ett år i Tokyo for det japanske advokatfirmaet Hamada and Matsumoto, og tre år i Osaka som rådgiver for Matsushita Electric and Industrial.

Under oppholdet i Japan tok Eisler svart belte i judo ved The Kodokan Institute i Tokyo. Han har også trent karate, brasiliansk jujutsu, boksing og bryting. 

Eisler debuterte i 2002 med *Rain Fall*, den første romanen i en prisbelønnet, bestselgende serie thrillere om den halvt amerikanske, halvt japanske leiemorderen John Rain. Bøkene er oversatt til 15 språk. Eisler er nå forfatter på heltid.

Etter at salget av thrillerserien tok av, har Eisler i noen grad dyrket et image som vennligsinnet, men hemmelighetsfull, teoretiserende voldsnerd. Han sier nå at han i årene 1989–93 skal ha arbeidet for CIAs daværende Directorate of Operations (avdelingen for hemmelige operasjoner), hvor han blant annet skal ha fått opplæring i paramilitære operasjoner. Han forteller også gjerne om en livslang interesse for «forbudt kunnskap» og om sitt bibliotek esoteriske bøker om draps- og spionkunst.

Bibliografi
-----------

* *Rain Fall* (2002)
* *Hard Rain* (2003) (også utgitt som *Blood from Blood*)
* *Rain Storm* (2004) (også utgitt som *Choke Point*)
* *Killing Rain* (2005) (også utgitt som *One Last Kill*)
* *The Last Assassin* (2006)
* *Requiem for an Assassin* (2007)

### Oversettelser til norsk

|  |  |  |  |
| --- | --- | --- | --- |
| **Norsk tittel** | **Utgitt** | **Originaltittel** | **Utgitt** |
| *Rain* | 2004 | *Rain Fall* | 2002 |
|

Priser og utmerkelser
---------------------

* The Gumshoe Award for Best Thriller 2005, for *Rain Storm*
* The Barry Award for Best Thriller 2005, for *Rain Storm*

Referanser
----------

1. ↑   new.deadlypleasures.com[Hentet fra Wikidata]

Eksterne lenker
---------------

* (en) Offisielt nettsted Rediger på Wikidata

* (en) Barry Eisler – kategori av bilder, video eller lyd på Commons Rediger på Wikidata
* Barry Eislers MySpace
* Damm forlag: Barry Eisler
* MyShelf.com: Interview med Barry Eisler
* Bookbrowse.com: Interview med Barry eisler
* FantasticFiction: Barry Eisler
* KrimiCouch: Barry Eisler
* Barry Eisler

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NDL **·** NKC **·** ICCU **·** BNE **·** CiNii
 |
***Protoplatypus*** er en slekt av biller som trolig hører til underfamilien sylinderborere i gruppen snutebiller (Curculionoidea).

Utseende
--------

Levevis
-------

Både larver og voksne lever i tunneler som de gnager i ved. De fleste artene angriper nylig døde trær eller nyfelt tømmer, men det finnes også noen som går på levende trær. Sylinderborerne er ambrosiabiller, det vil si at de ikke ernærer seg av selve veden, men av sopp som de dyrker på veden. Denne levemåten har de til felles med barkbiller i undergruppen Xyleborina. Tunnelene går gjern dypt inn mot kjernen i treet. Soppene de dyrker er beslektet med gjærsopp, og de skiller ut en gjær- eller øl-lignende lukt som tiltrekker andre ambrosiabiller til treet. Ved er ganske næringsfattig, men soppene som vokser på den er derimot næringsrike, det gjør at ambrosiabillene kan fullføre utviklingen sin ganske raskt (3 – 14 uker), dette i kontrast til andre vedlevende biller som gjerne bruker flere år på utviklingen. De nyklekte billene tar med seg sporer av soppene i spesielle beholdere (mycangia) når de flyr ut for å pare seg og starte nye kolonier. Ambrosiabillenes ganger og soppinfeksjonen de fører med seg ødelegger vedens verdi som tømmer, og mange arter er derfor regnet som skadedyr på tropiske tømmertrær.

UTbredelse
----------

Arten er beskrevet fra Ny-Guinea.

Systematisk inndeling
---------------------

**Treliste**
* Ordenen biller, Coleoptera Linnaeus, 1758
	+ Underordenen Polyphaga Emery, 1886
		- Gruppen (infraorden) Cucujiformia Lameere, 1938
			* Overfamilien snutebiller, Curculionoidea Latreille, 1802
				+ Familien snutebiller, Curculionidae Latreille, 1802
					- Underfamilien **Sylinderborere, Platypodinae** Shuckard, 1840 (før familien Platypodidae)
						* Stammen **Mecopelmini** Thompson, 1992
							+ Slekten ***Protoplatypus*** Wood, 1973- hører kanskje til her, men kan også plasseres i Rhyncolini
								- *Protoplatypus vetulus* Wood, 1973

Referanser
----------

Eksterne lenker
---------------

* *Artikkelen er ikke koblet til Wikidata*
**Niki** eller formelt **Niki Luftfahrt GmbH** er et flyselskap med base i Wien i Østerrike. Niki består av tidigere *Aero Lloyd Austria GmbH*, som et resultat av det tyske morselskapet Aero Lloyd ble ervervet av Niki Lauda i november 2003. I januar 2004 tok Air Berlin over en andel om lag 24% av selskapet.

Under navnet *Niki City Shuttle* tilbyr selskapet flyvninger (2007) til, Paris, Rom, Palma de Mallorca, Frankfurt am Main, München, Zürich, Moskva, Funchal, Las Palmas. I tillegg til dette flyr selskapet til flere andre europeiske destinasjoner, både i rutetrafikk og charterflyvning, blant annet til Arlanda lufthavn.

Flåte
-----

Fra og med mai 2008 bestod flåten av:

* 2 Airbus A319-100
* 6 Airbus A320-200
* 1 Airbus A321-200
* 1 Embraer 190-100

I tillegg har selskapet bestilt 11 stk Airbus A320-200, 1 stk Airbus A321-200 og 9 stk Embraer 190-100.

Eksterne lenker
---------------

* Offisielt nettsted Rediger på Wikidata

* (en) Niki – kategori av bilder, video eller lyd på Commons Rediger på Wikidata

* (en) Niki – galleri av bilder, video eller lyd på Commons Rediger på Wikidata
* CH-aviation.ch – Nikis flåtestørrelse Arkivert 10. februar 2009 hos Wayback Machine.
***Dangerous Trails*** er en amerikansk stumfilm fra 1923 regissert av Alan James.

Handling
--------

Roland St. Clair fra Royal Canadian Mounted Police forelsker seg i Grace Alderson samtidig som han er på jakt etter en kriminell gjeng som smugler opium. Imidlertid er Grace allerede forlovet med sin egen arbeidsgiver Steve Bradley, som i hemmelighet samarbeider med de kriminelle gjeng-medlemmene Jean Le Fere og Wang.

Roland trosser en blendende snøstorm, for å følge etter smuglerne over grensen til USA. Der får han uventet hjelp av Grace, som avslører seg som en undercover agent fra U.S. Secret Service.

Skuespillere
------------

* Irene Rich som Grace Alderson
* Tully Marshall som Steve Bradley
* Noah Beery som Criswell
* Allan Penrose som Roland St. Clair
* William Lowery som Jean Le Fere
* Jack Curtis som Wang
* Jane Talent som Beatrice Layton

Referanser
----------

1. ↑  «Dangerous Trails (1923)» **(engelsk)**. Besøkt 24. februar 2024.
2. ↑  «AFI|Catalog». *catalog.afi.com*. Besøkt 24. februar 2024.

Eksterne lenker
---------------

* (en) *Dangerous Trails* på Internet Movie Database Rediger på Wikidata
Skodje kirke
**Skodje prestegjeld** var et prestegjeld tilhørende Nordre Sunnmøre prosti. Det omfattet sogn i Skodje kommune i Møre og Romsdal fylke, og hovedkirken var Skodje kirke.

Skodjes kirkesogn er nå en del av Ålesund kirkelige fellesråd, og underlagt Nordre Sunnmøre prosti i Møre bispedømme i Den norske kirke.

Historikk
---------

*Skǫðin sókn* (norrønt) har sin opprinnelse fra kristningen av landet. Skodje antas å være lagt under Borgund i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden. I Reformatsen 1589 hørte Skodje og Vatne sogn til Borgen Præstegjeld, og ble betjent av en *domestico sacellano per vices*, eller *personellkapellan* som bodde hos sognepresten.

Ved kgl.res. av 12. januar 1858 ble *Skaue* hovedsogn med Vatne annekssogn skilt ut fra Borgen som eget sognekall, gjeldende fra 1. mai 1858.

Ved kgl.res. av 18. mars 1966 ble Vatne sogn skilt ut fra Skodje prestegjeld, og sammen med fastlandsdelen av Haram prestegjeld opprettet som eget Vatne prestegjeld, gjeldende fra 1. januar 1967. Samtidig ble Skodje hovedsogn overført til Ørskog prestegjeld, og Skodje prestegjeld opphørte.

Referanser
----------

1. ↑  Rygh, O. (Oluf) (1908). *Norske Gaardnavne*. xx: Fabritius. s. 159.
2. ↑  Dietrichson, L. (Lorentz) (1888). *Sammenlignende Fortegnelse over Norges Kirkebygninger i Middelalderen og Nutiden*. Malling. s. 94.
3. ↑  Hole, Ivar (1950). *Hosanger kyrkje og Hosanger prestegjeld gjennom 200 år*. s. 18-19.
4. ↑  Hamre, Anne-Marit (1983). *Trondhjems reformats 1589 ; Oslo domkapittels jordebok 1595*. Norsk historisk kjeldeskrift-institutt. s. 61-5. ISBN 8270612960.
5. 1 2  Prestegjeld og sogn i Møre og Romsdal, arkivverket.no
6. ↑  Fylling, Ludvig (1968). *Vatne kyrkje frå 1868 til 1968*. Vatne sokneråd. s. 46.
***The Dangerous Age*** er en amerikansk stumfilm fra 1923 regissert av John M. Stahl.

Handling
--------

John Emerson og hans kone Mary har vært gift i 22 år. Men Mary behandler ham mer som en sønn, enn en ektemann. Men John faller snart for den ungdommelige sjarmen til Gloria Sanderson, som han møter på en forretningsreise. Men kort tid etter at han har sendt et brev til Mary som forteller henne at han ikke kommer tilbake til henne, oppdager John at Gloria allerede er forlovet med en annen mann.

John innser endelig sin egen dårskap, og forsøker å få tak i brevet før det er for sent. Dette mislykkes, og Mary mottar og leser brevet hans. Men hun har også innsett sine egne feilgrep, og skjuler sin kunnskap om brevets innhold - og aksepterer Johns kjærlighet.

Skuespillere
------------

* Lewis Stone som John Emerson
* Cleo Madison som Mary Emerson
* Edith Roberts som Ruth Emerson
* Ruth Clifford som Gloria Sanderson
* Myrtle Stedman som Mrs. Sanderson
* James Morrison som Bob
* Helen Lynch som Bebe Nash

Referanser
----------

1. ↑  «The Dangerous Age (1923)» **(engelsk)**. Besøkt 24. februar 2024.
2. ↑  «AFI|Catalog». *catalog.afi.com*. Besøkt 24. februar 2024.

Eksterne lenker
---------------

* (en) *The Dangerous Age* på Internet Movie Database Rediger på Wikidata

* (en) *The Dangerous Age* på AllMovie Rediger på Wikidata

* (en) *The Dangerous Age* på American Film Institute Rediger på Wikidata
Skulderbein fra en havabbor, gjellebeinet til høyre.
**Glellebeinet** eller **cleithrum** er et hudbein som finnes hos beinfisk. Bladet danner bakkanten på gjellekammeret og fungerer som støtte for brystfinnen. Knokelen er homolog med skulderbladet hos firbeinte virveldyr. Navnet er avledet av gresk κλειθρον - nøkkel.

Gjellebeinet hos fisk
---------------------

Gjellebeinet oppsto hos primitive beinfisker og har mange utforminger gjennom fossilhistorien. I moderne fisker er cleithrum et stort ben som strekker seg oppover fra basis av brystfinnen og fester hele gjellesystemet og finnestrukturen til kraniet ovenfor gjellene. Beinet danner også den bakre kant av gjellekammeret. Denne knokkelen er lett å kjenne igjen, og kan ha årringer og har vitenskapelig blitt brukt for å bestemme alderen på fiskene.

Utvikling av skulder hos firbeinte virveldyr
--------------------------------------------

Hos tidlige kjøttfinnefisker fyllet gjellebeinet samme funksjon som hos moderne strålefinnefisker. Det samme gjelder de nålevende kvastfinne- og lungefiskartene. Etter hvert som brytsfinnene ble viktigere som framdriftsorgan hos forløperne til amfibiene, ble foreankring for brystfinnenen den viktigste funksjonen. Hos *Tiktaalik* hadde gjellebeinet løsnet fra bakkanten av skalletaket og er med å danne et skulderbelte som forankrer framfinnene til ryggraden. Samtidig gav det *Tiktaalik* en hals og et hode som kunne bevege seg mer uavhengig av kroppen. Hos de tidlige panserpaddene ble gjellebein/kragebein-komplekset helt fritt fra hodeskallen. Funksjonen som støtte for frambeina ble etter hvert forsterket av flere bein, og gjellbeinet ble mer eller mindre tilbakedannet hos urrepltilene.

Referanser
----------

1. ↑  Romer, Alfred Sherwood (1977). *The Vertebrate Body*. Philadelphia, PA: Holt-Saunders International. s. 184–186. ISBN 0-03-910284-X.
2. ↑  «The fish glossary». University of Wisconsin Sea Grant Institute. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt februar 2012.  Sjekk datoverdier i `|besøksdato=` (hjelp) «Arkivert kopi». Archived from the original on 13. mars 2011. Besøkt 6. januar 2017. CS1-vedlikehold: Uheldig URL (link)
3. ↑  Faust, M.D.; Breeggemann, J.J.; Bahr, S.; Graeb, B.D.S. (desember 2013). «Precision and Bias of Cleithra and Sagittal Otoliths Used to Estimate Ages of Northern Pike». *Journal of Fish and Wildlife Management*. 4 (2): 332–341. doi:10.3996/062013-JFWM-041. Besøkt 6. januar 2017.
4. ↑  «Meet Your ancestor, the Fish that crawled». *New Scientist*. Besøkt 7. februar 2007.
5. ↑  Shubin & al. (2015). «Origin of Tetrapod neck and Shoulder». I Dial, K.P. Shibin, N. & Brainerd, E.L. *Great Transformations in Vertebrate Evolution* (1. utg.). Chicago: University of Chicago Press. s. 72. CS1-vedlikehold: Flere navn: redaktørliste (link)

|  |  |
| --- | --- |
| Oppslagsverk/autoritetsdata | Encyclopædia Britannica
 |
Øst-Timors bispedømmer
**Den timoresiske biskopskonferanse** (portugisisk: *Conferência Episcopal Timorense* CET, tetum: *Konferénsia Episkopál Timorense*) er sammenslutningen av de katolske biskopene i alle bispedømmer i Øst-Timor.

Bispekonferansen for den katolske kirke i[Øst-Timor ble grunnlagt i 2011. Medlemmene er erkebiskopen for erkebispedømmet Dili og biskopene i bispedømmene Baucau og Maliana, og deres eventuelle hjelpebiskoper. Den første presidenten for konferansen var Basílio do Nascimento, biskop av Baucau.

Formenn
-------

* Basílio do Nascimento (2011–2019), biskop av Baucau
* Norberto do Amaral (2019–), biskop av Maliana

Weblinks
--------

* Den timoresiske bispekonferansea hjemmesider
* Den timoresiske bispekonferanse på Facebook
* Den timoresiske bispekonferanse påf gcatholic.org

Referanser
----------

1. ↑  Sapo Notícias: [ Arkivert 18. oktober 2017 hos Wayback Machine. |wayback=20171018013454 |*Basílio do Nascimento: Timor-Leste perde "figura incontornável"*, 19. mai 2017.
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet. Helt uten kilder. *(10. okt. 2015)*
**Det svenske monarkiet** er et arvelig konstitusjonelt monarki hvor monarken er statsoverhode, men i realiteten bare har seremoniell betydning. 

I middelalderen ble svenske konger valgt. I 1544 ble det innført arvemonarki gjennom en riksdagsbeslutning i Västerås. Under Gustav Vasas etterfølgere kom makten til å bli delt mellom riksdagen, riksrådet og monarken. Dette varte til 1680, da kong Karl XI gjorde seg eneveldig. Etter at Karl XII var død fulgte frihetstiden, da det kongelige eneveldet ble opphevet og monarkens stilling var svak. Perioden endte med at Gustav III gjennom det som kan ses som en form for statskupp oppnådde større makt og til sist gjorde seg eneveldig. Siden har kongens makt minsket. I 1975 fant det sted en lovendring som fratok monarken nær sagt alle politiske oppgaver. 

Det svenske kongehusets offisielle nettsted Kungahuset.se

Eksterne lenker
---------------

* (en) Swedish monarchy – kategori av bilder, video eller lyd på Commons Rediger på Wikidata
**Dritt, skitt og møkk** finnes i mange uttrykk hvor det kan ha ulik betydning. Uttrykket blir brukt i flere norske banneuttrykk, men blir gjerne regnet som mildere på norsk enn de tilsvarende uttrykk på flere andre språk, som tysk, engelsk og fransk.

  

* Noe man ikke liker
	+ *Drittunge* eller *skittunge* blir gjerne brukt om en plagsom liten unge.
	+ *Drittsekk*, *drittstøvel* eller *møkkamann*, brukt om en svært usympatisk eller irriterende person.

* Forsterkende
	+ *Drittglad*, *drittredd*

* Faste uttrykk
	+ *Å selge som hakket møkk*, noe som selger bra uten nødvendigvis å være verd så mye. Uttrykket stammer fra norsk guanohandel.
	+ *Skitt la gå*, 'det gjør ingenting'.

* Propaganda eller svertekampanje
	+ Drittpakke
	+ Slenge dritt

* Mannskit brukes også i overført betydning for å gi negativ karakteristikk av noe

Etymologi
---------

Alle disse ordene har gamle germanske røtter og har hatt omtrent samme betydning i lang tid.

Skitt stammer fra gammelnorsk skīta, som kan spores tilbake til protogermansk *skit-* og videre til protoindoeuropeisk \*skheid-, som betyr 'å dele'. Dette kan vise til at en delte skitten fra resten av kroppen. 
Skitt finnes på tysk som *Scheisse* og på engelsk som *shit*.

Vi finner former av ordet tilbake i flere indoeuropeisk språk, for eksempel gresk, der rotforma *skato-* er blitt tatt inn som fremmedord i ord som skatologi og liknende begreper.

Dritt kommer fra oldnordisk *drîta* som har germansk rot \**drît-an*, *drait*, dritan-. Ordet er tatt opp på engelsk som *dirt*.

Også *møkk* har germanske røtter og er blitt rekonstruert som \**mukî*. Det har sammenheng med *å måke*.

Referanser
----------

1. ↑  «Shite». *Cambridge Dictionary Online*. Arkivert fra originalen 18. april 2010. Besøkt 22. april 2010.
2. ↑
3. ↑
4. ↑
5. ↑
6. ↑
En duktil materialsvikt.
**Duktilitet** (latin: *ductilis*, som lar seg lede) eller **formbarhet** brukes spesielt om metallenes evne til å la seg forme ved plastisk bearbeiding, f.eks. ved smiing, valsing, trekking o.l. og hvor store deformasjoner en konstruksjon har før brudd. 

Mål for materialets duktilitet kan være bruddforlengelse, eller innsnøring bestemt ved strekkprøving. Duktilitet hos et metall avhenger av dets sammensetning, framstilling, mikrostruktur og av termisk og mekanisk forhistorie. Normalt finner man størst duktilitet hos meget rene metaller.

Duktilitet forstås forskjellig avhengig av perspektivet. Fra et konstruksjonssynspunkt vil en duktil konstruksjon ha store plastiske deformasjoner før den bryter sammen. Fra et materialteknisk synspunkt er duktilitet knyttet til hvordan bruddflaten ser ut. Dersom bruddflaten er dominert av korn som har spaltet seg, vil en betegne materialet som duktilt. Disse to tilnærmingene er ikke nødvendigvis sammenfallende. Materialteknisk duktile materialer gir ikke nødvendigvis duktil konstruksjonsoppførsel, og motsatt.

Referanser
----------

1. ↑  «duktilitet – Store norske leksikon». *Store norske leksikon*. Besøkt 12. november 2015.
2. ↑  Horn, Agnes Marie, et al. "The Fracture Resistance Approach in Order to Prevent Brittle Failure of Offshore Structures Under Arctic Environments." ASME 2016 35th International Conference on Ocean, Offshore and Arctic Engineering. American Society of Mechanical Engineers, 2016.

Eksterne lenker
---------------

* (en) Ductility – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica
 |